Kotleba, Marian, poslanec NR SR (2020-11-25):
Vážený pán podpredseda, vážené kolegyne, kolegovia, najprv mi dovoľte takú malú úvahu. Keď tu v Národnej rade riešime obmedzenie potratov, zabíjanie detí, tak všetky tie ženy poslankyne – liberálky tu stoja nastúpené a kňučia, akým spôsobom veľmi si dovoľujeme obmedzovať nejaké reprodukčné práva, ale keď sa bavíme o, a preberáme skutočne účinnú a konkrétnu formu pomoci pre mamičky a pre dievčatá a ženy, ktoré by chceli byť mamičkami, tak sú tu dve poslankyne. A ďakujem aj za tie dve, ktoré sú tu. Kde sú všetky tie liberálky, kde sú teraz všetky tie liberálky? Ja trošku na rozdiel od kolegov to, túto tému by som vám chcel predstaviť tak globálnejšie. Dnes bolo to spoločné zasadnutie brannobezpečnostného výboru a výboru pre európske záležitosti s francúzskym veľvyslancom, ktorý ako základný problém Európy a prežitia Európy takej, ako ju poznáme, hneď na úvod svojho vystúpenia zadefinoval demografickú explóziu v Afrike, že do roku 2050 Afrika zdvojnásobí svoje obyvateľstvo. A že kým, a to sú už štatistiky, kým tá populácia v Afrike sa zdvojnásobí a bude stále mladšia a mladšia, tak Európa, populácia v Európe vymiera a je čoraz staršia a staršia. A pýtame sa prečo, ako je to možné, keď, keď životná úroveň rastie, keď sa ľudia majú mať podľa vyhlásení predstaviteľov európskych vlád čoraz lepšie. Prečo majú čoraz menej detí? Prečo európske ženy, žiaľ, aj ženy slovenské, rodia v čoraz vyššom veku a s čoraz väčšími problémami priemerne? A ako sa k tomu, ako sa k tomu všetky tie vlády stavajú? No a vidíme a vidíme to, žiaľ, s obrovským zármutkom aj tu pri tejto súčasnej vláde a ja sa čudujem tým kresťanským poslancom v nej, že kým na rôzne globalizačné projekty naozaj nie je problém dávať milióny, desiatky miliónov eur a schvaľovať na vláde a v parlamente, tak keď sa rozprávame o konkrétnej podpore pre slovenské rodiny a pre slovenské deti, tak budeme zas a opäť narážať na politické tričká a nejaké politikárčenie. Pretože aj potom, kolegyne, kolegovia, aj potom, čo ste tu schválili včera, a síce zrušenie bankového odvodu sa už nemôže nikto z vás vyhovárať na to, že na podporu a na zvýšenie podpory pre mladé mamičky, pre tehotné ženy, že nie sú peniaze. Keď viete 300 mil. eur odpustiť nenažratým bankám, ktoré na Slovensku dosahujú najvyššiu mieru zisku zo všetkých európskych štátov, tak sa nemôžme v prípade sociálnych opatrení v prospech detí a mamičiek rozprávať o nejakých peniazoch, lebo je to absolútne nepodstatné. Lebo v tomto prípade aj po včerajšku je úplne jedno, či to bude stáť 5, 10 alebo 25 mil. eur. Je to úplne jedno. Ale ten výsledok, ktorý by sme tým dosiahli, by bol skutočne impozantný. Mladé dievčatá a ženy by sa už nemuseli báť mať deti. Nemuseli by uvažovať ani nad tými potratmi, ani nad inou, inými nejakými metódami obmedzenia svojho materstva. Ľudia by si mohli slobodnejšie zakladať rodiny a mohli by sa ešte viac tešiť na každé nové dieťa, každý nový prírastok. A ja sa vás pýtam, kolegovia z vládnej koalície, ako chcete odôvodniť nepodporenie tohto návrhu? Čím to chcete odôvodniť? Že to predkladá naša strana? Že vystúpil v rozprave Mazurek? To sa nedá odôvodniť ničím, pretože tento návrh zákona je absolútne pozitívny, je absolútne v prospech rodinnej politiky na Slovensku, je absolútne v prospech všetkých cieľov, o ktoré by sa mal normálny, spravodlivý, moderný, demokratický a právny štát, ktorému záleží na vlastných obyvateľoch a na vlastnej populácii a na svojej budúcnosti, zaujímať. Neobstojí ani to ekonomické hľadisko, ako som už povedal. Z pohľadu sociálneho alebo demografického je to nutné minimum, čo musíme spraviť, aby sme si mohli povedať, že aspoň niečo robíme preto, aby sa tá nešťastná negatívna demografická krivka otočila. Jednoducho dnes v tejto situácii niet dôvodu ani jedného jediného, ani toho najmenšieho, aby ste tento návrh zákona v rámci vašej vládnej ústavnej väčšiny nemohli s absolútne čistým svedomím podporiť. Nie je tam, kolegyne, kolegovia, nie v tomto návrhu zákona nič politické, nič politické, absolútne nič. Je to zákon alebo je to návrh, ktorý by zlepšil život všetkých mamičiek na celom území Slovenskej republiky bez akejkoľvek nejakej diskriminácie, bez akejkoľvek diskriminácie. A ja vás preto prosím, ak sa vo vás nájde aspoň trošku, ja to už ani nechcem tak povedať, ale musím, nejakej politickej odvahy hlasovať za dobrú vec bez ohľadu na to, čo si váš Slovenskom nenávidený predseda vlády Matovič o tom bude myslieť. Ak máte aspoň trošku toho svedomia ešte vo vás, ktoré ste mali pred tým, ako ste sem do týchto lavíc zasadali, tak sa pri hlasovaní o tomto návrhu v prospech všetkých detí orientujte podľa neho. A nie podľa nejakej koaličnej dohody, ktorá sa musí ísť zašívať horúcou ihlou priamo do nemocnice, lebo je tak krehká a tak smiešna a trápna. Rozhodujte sa podľa seba, svojho vedomia a svedomia a nie podľa toho, čo vám už iba cez Facebook odkáže váš premiér, pretože sa aj bojí vyjsť medzi ľudí na ulicu. A spravte aspoň niečo pozitívne ako táto koalícia v týchto ťažkých časoch pre ľudí. Doteraz čakajú na sľúbenú pomoc, nedostali ju. Doteraz ľudia čakajú na nejaké normálne opatrenia, ktoré budú mať jasný charakter, jasnú perspektívu, nemajú ich. Iba chaos, strach a vydieranie. Tak spravme niečo aspoň pre tie deti, ktoré sa ešte nenarodili, spravme niečo aspoň pre tú budúcu generáciu, pretože peniaze na to máte. Peniaze na to máte, včera sa to úplne jasne ukázalo. Ja vám všetkým ďakujem za pozornosť, že aspoň ste tu ostali, aj keď je to naša práca, ale je pol siedmej večer, že aspoň ste tu toľkí ostali, čo ste tu ostali a budem sám veľmi zvedavý koľko hlasov, najmä teda z koalície, sa v prospech tých maličkých budúcich detí zajtra pri hlasovaní obetuje. Ďakujem pekne.